4.Artikulua

__**Bi marra arrosa**__
[|Jasone Osoro] 1971. urtean jaio zen [|Elgoibarren]. Euskal idazlea da, haur eta gazte literatura, narrazioak eta nobelak idatzi ditu. Gazte literaturan egindako libururik ezagunena neska gazte baten abenturak kontatzen dituen[| Jara] (Alfaguara 2009) liburua da. Gainera, berak idatzitako nobela batzuk gaztelerara itzuli dira, esaterako [|Greta] (Elkar 2003) eta [|Korapiloak] (Elkar, 2001). Azken nobela honekin, Zilarrezko Euskadi saria irabazi zuen. Idazteaz gain, kazetaritzan lizentziatua da eta lizentziatura amaitu ondoren, gradu-osteko bat egin zuen Bartzelonan Zinema gidoigintzari buruz. Kazetari lanetan ibiltzen da, eta prentsan ez ezik telebistako gidoilari ere bada.

Hautatutako liburua, [|Bi marra arrosa], [|Txalaparta] argitaletxean 2009. urtean argitaratu zen liburua da. Irakasleak liburu bat irakurri behar genuela esan zuenean zenbait liburuekin nituen zalantzak, baina azkenean, //Bi marra arrosa// hautatu nuen bere azalak eta izenburuak asko harritu ninduelako eta jakinmina eduki nuen liburuaren orrietan zer ote zegoen idatzia azala eta izenburuarekin bat zetorrena.

Suposatzen dut Jasonerentzat berebiziko garrantzia duen liburua dela; izan ere, suposatzen dut berak pasatu duen bizitzaren atal bat kontatzen duela, Jasone haurdun zegoen momentua hain zuzen ere, hau da, autobiografia antzeko bat dela. Haurdunaldia hasi eta umea jaio arteko denbora kontatzen du. Bertan pertsonaia garrantzitsuena, sabelean dagoen umea eta ama dira. //Bi marra arrosa//, gaur egunean koka daitekeen liburua da, medikutzako gaur egungo zenbait alor ere agertzen baitira, adibidez, amiozentesia...

Liburuak oso ondo deskribatzen ditu haurdunaldi bakoitzeko etapak eta bakoizean zer sentsazio edo arazo izan dezakezun. Gainera, asko harritu ninduen kapitulo bat, bikoteetan oso ohikoa ez den gauza bat proposatzen dute, aro berezi eta espezial hori denboran argazkien bitartez hilezkortzea.

Haurdunaldi guztietan gertatzen diren tira-birak kontatzen ditu, beraz: haurra izateko zalantza, haurra osasuntsu dagoen jakiteko frogak... Haurdunaldiaren egunerokoa eta emakume edo bikote gehienen zalantzak islatzen dituen liburu da. Halere, liburu honek haurtzaldian islatzen dituen ezaugarriak ez ditu ama batek sentitzen bezala kontatzen.

Gustura irakurri dudan liburua izan da; izan ere, argi ikus daiteke bikote edo gehienbat emakumeari haurdun dagoenean burutik pasatzen zaizkion ideiak eta pentsamenduak, eta nire ustez, ideia hauek haurdun dauden emakume edo ama izan diren andre orori pasatu zaien eta pasatuko zaizkien ideiak direlako. Baita ere, argi islatzen da haurdunaldiaren atzean dagoen, eta gehienetan ikusten ez den, beste pertsonaren (aitaren) interesak ume horrekiko. Beste aldetik, liburua zertxobait neketsua egin zait, lehen aipatu bezala "autobiografikoa" iruditu zaidalako, hau da, emakume guztiak ez dutelako berdin sentituko haurdunaldia eta iritzi desberdinak edukiko dituztelako. Hala ere, berriz errepikatzen dut, liburuan argi agertzen direla andre gehienak eta izorra bakoitzak dituzten tira-birak eta merezi duela liburu hau irakurtzea.

Ez dut obraz gehiago hitz egingo, bestela obra guztia azalduko nuke, eta interesa baduzue, irakur ezazue liburua, merezi baitu.





Idatzi duzuna ondo dago, baina hainbat atal falta zaizkizu. Osatu:
 * Aipatu hautaketaren arrazoia.
 * Laburpena aipatu duzu, baina ez zuk hautatutako beste ezer (adibidez, estiloa, pertsonaien ezaugarriak, istorioaren bereizgarriren bat, pasarteren bat...)
 * Iritzi kritikoa oso azalekoa da. Osatu.